गुलज़ार ने लगभग सभी बड़े पुरस्कार जीते हैं। वर्ष 2004 में उनको भारत सरकार ने 'पद्म भूषण' से सम्मानित किया। 'स्लमडॉग मिलेनियर' के गाने 'जय हो' के लिए गुलजार और रहमान को संयुक्त रूप से 'बेस्ट ओरिजनल स्कोर' अवॉर्ड मिला। इस बेमिसाल शायर की शादीशुदा जिंदगी बेहतर नहीं रही। राखी से बेटी मेघना का जन्म हुआ। वह भी आज फिल्म डायरेक्टर हैं। बेटी के पैदा होने के एक साल बाद 1974 में दोनों अलग हो गए हालांकि गुलजार और राखी के बीच तलाक नहीं हुआ। गुलज़ार की जिंदगी से एक और दुखद वाकया चिपका रहता है। वर्ष 1961 जब वह बिमल रॉय के साथ रहकर काम सीख रहे थे, उनके पिता माखन सिंह का निधन हो गया। उनको अभी नया-नया काम मिला था, इसलिए उन्हें परेशान न करने की ग़रज़ से किसी ने उन्हें पिता के गुजर जाने की इत्तिला नहीं दी।